
Crkva, svetoga. Dizmuša. 
a Novoj Vesi u. Zagrebu. 

Prebendarska crkva sv. Dizme, u zagrebačkoj 
kajkavskoj inačici Dizmuša, nalazi se četiristo 
koraka sjeverno od katedrale pokraj nekadašnjih 
sjevernih kaptolskih vrata. Crkva je podignuta 
1706., godine 1850. dograđeno joj je pročelje i 
toranj, a od 2002. do 2010. temeljito je obnovljena 
brigom i sredstvima članova Zbora prebendara 
Prvostolne crkve zagrebačke na slavu trojedinoga 
Boga, a vjernicima trajni poziv na vjernost Isusu 
Kristu u Katoličkoj Crkvi. 

Zaštcr crkva. sv. Dizme il Zagrebu.? 


Po starim zakonima u gradu Zagrebu nisu se smjele 
vršiti smrtne kazne nego se to obavljalo izvan 
gradskih zidina. Kada bi nekog teškog zločinca 
gradski sudci osudili na smrt, a Kaptolska vijećnica 
u kojoj se sudilo bila je ispred katedrale, onda bi 
odande zločinca svezana na zaprežnim kolima, 
provezli kroz sjeverna kaptolska vrata i ondje bi 
ga izvan zidina pogubili. U blizini toga gubilišta, 
odmah do sjevernih kaptolskih vrata, zagrebački 
svećenici sagradili su crkvu kako bi se osuđenici na 
smrt u toj crkvi mogli ispovijediti prije smaknuća. 
Prema tome ova je zagrebačka crkva sv. Dizme 
jedinstvena u svijetu po starosti i svrsi za koju 
je izgrađena. 

Golgotska. drama. 

C£5$£p 

Crkva je posvećena sv. Dizmi (Dizmušu), čovjeku 
koji je živio kao razbojnik te bio osuđen na smrt i uz 
još jednog razbojnika bio razapet na križu odmah 
do Isusa, Dizma s desne a drugi zvani Gizma (ili 
Gesta) s lijeve Isusove strane. Zato Dizmu zovu i 
Desni razbojnik, a neki čak i Dobri. 

Gizma se rugao Isusu: „Nisi li ti Krist? Spasi sebe i 
nas!“ a Dizma je rekao Gizmi: „Zar se ne bojiš Boga 
ni ti, koji si pod istom osudom? Ali mi po pravdi jer 
primamo što smo djelima zaslužili, a on - on ništa 
opako ne učini.“ Onda je Dizma rekao: „Isuse, sjeti 
me se kada dođeš u kraljevstvo svoje." Isus mu je 
na to odgovorio: „Zaista ti kažem: danas ćeš biti sa 
mnom u raju!" (Lk 23, 39-43) Dizma je jedini svetac 
za koga u Bibliji piše da je u raju i njegov se blagdan 
slavi sutradan po Uzašašću što znači da je prvi 
nakon Isusa ušao u raj. 


Poruka, nutarnjeg uređenja, crkve 

Zagrebački nadbiskup i metropolita kardinal Josip 
Bozanić posvetio je na „Žalosni petak" 15. travnja 
2011. godine obnovljenu crkvu i u kameni oltar u 
prozorčić u lapislazulu položio relikvije križa sv. 
Dizme, a u zid svetišta izložio sandale bi. Majke 
Terezije. Unutrašnjost crkve resi oltarna slika iz 
18. stoljeća te novi inventar iz 2010. godine koji je 
prema zamisli prebendara dekana Mije Gabrića, dr. 
Jurja Kolarića i dr. Zvonimira Kurečića izveo akad. 
kipar Bernard Pešorda. To su oltar, ambon, sjedišta 
u svetištu te prebendarska sjedala i kip Majke Božje 
Žalosne u lađi. Osobitu pozornost plijeni brončani 
reljef slijeva i zdesna na zidu svetišta koji prikazuje 
zaštitnike pojedinih prebendi i prebendarskih 
kurija smještenih u zagrebačku povijesnu priču 
od Kaptola, Vlaške ulice, Salate i Nove Vesi na 
desnoj strani te preko Medvedgrada i Zagrebačkog 
Gradeca (Gornjega grada), Opatovine i Dolca na 
lijevoj strani. Crkva sv. Dizmuša jedinstvena je 
jer na malom prostoru posjetitelju pruža skladno 
umjetničko uređenje liturgijskog i molitvenog 
ozračja. 

Dvije jedinstvene relikvije 


U crkvi se nalaze i dvije jedinstvene relikvije: 
relikvija mučila odnosno križa sv. Dizme, dar opata 
cistercitske opatije Santa Croce in Gerusalemme u 
Rimu te sandale blažene Majke Terezije koja je u njima 
desetljećima hodala po svijetu, njegovala najjadnije 
ljude i susretala se s velikanima i moćnicima ovoga 
svijeta. Na izloženoj ploči iznad ulaznih vrata crkve 
sv. Dizme vidi se fotografija koja prikazuje bi. Majku 
Tereziju s bi. papom Pavlom VI. u sandalama koje se 
sada kao relikvije nalaze u ovoj crkvi. 

Zbor prebendara. 
Prvostolne crkve zagrebačke 

Zbor prebendara Prvostolne crkve zagrebačke 
utemeljio je zagrebački biskup Timotej 1269. godine 
kao pomoćnike kanonicima u vršenju svečanoga 
bogoslužja u katedrali. Prema Statutima iz 1334. 
godine prebendari su se smjestili na početku Nove 
Vesi na kaptolskom području koje su do tada 
obitavali ukinuti templari. 

Prebende odnosno prebendarske kurije na istočnoj 
strani su sv. Uršule (br. 4), sv. Doroteje (br. 6), sv. 
Jakova (br. 8), sv. Gervazija i Protazija (br. 10), sv. 
Fabijana i Sebastijana (br. 12) i sv. Kuzme i Damjana 
(br. 14) i prebenda sv. Katarine Aleksandrijske (br. 
16) koja je 1961. darovana sestrama Kćeri Božje 
ljubavi. 


Prebende na zapadnoj strani su sv. Mihaela (br. 
3), sv. Barbare (br. 5), sv. Jurja (br. 5a) i sv. Marije 
Magdalene (br. 7). Tu se još povijesno spominje 
u potresu 1880. srušena prebenda sv. Elizabete 
Ugarske (br. 5x). 

Članovi Zbora prebendara Prvostolne crkve 
zagrebačke žele ovom knjižicom pomoći što boljem 
upoznavanju prošlosti i sadašnjosti zagrebačke 
Nove Vesi, od templara i prebendara, župe sv. 
Ivana Krstitelja i novoveških purgara do današnjih 
novovešana i osobito crkve sv. Dizmuša za koju se 
oni brinu. 

U ovom Božjem domu neka svatko traži i prima 
potrebnu duhovnu i tjelesnu okrjepu po zagovoru 
BI. Dj. Marije Majke Božje Žalosne, bi. zagrebačkih 
biskupa Augustina Kažotića i Alojzija Stepinca, bi. 
Majke Te režije i zaštitnika sv. Dizme. 



LAPIS LAZULI 

Finestrella (prozorčić u obliku križa) 
s relikvijom dijela križa sv. Dizme. 



GLAVNI GRAD HRVATSKE 


Tekst: Zvonimir Kurečić 

Izdavač: Zbor prebendara Prvostolne crkve zagrebačke 
Tisak: Kršćanska sadašnjost d.o.o. 

Naklada: 1000 kom. 

Zagreb, 2015. 

Gliptoteka HAZU 

CRKVA SV. DIZMUSA 


Muzej grada Zagreba 

Kaptol 


Crkva sv. Marka 

Park Ribnjak 


Kamenita vrata 
Jezuitski trg 


Tržnica Dolac 

Zagrebačka katedrala 


Trg Europe 

Trga bana Josipa Jelačića 


Cvjetni trg 





